คณะรัฐมนตรี ขยายเวลาการลดอัตราภาษีมูลค่าเพิ่ม Vat 7%  ไปอีก 1 ปีเต็ม
คณะรัฐมนตรี ขยายเวลาการลดอัตราภาษีมูลค่าเพิ่ม Vat 7%  ไปอีก 1 ปีเต็ม ให้สิ้นสุดสิ้นเดือนกันยายนปีหน้า แม้รัฐจะสูญเสียรายได้ 258,500 ล้านบาท

นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยภายหลังการประชุมคณะรัฐมนตรี(ครม.) ว่า ที่ประชุมฯมีมติอนุมัติการขยายเวลาการลดอัตราภาษีมูลค่าเพิ่ม Vat 7%  ซึ่งจะสิ้นสุดในวันที่ 30 กันยายนนี้ ออกไปอีก1 ปี ให้สิ้นสุดที่ 30 กันยายน 2562 เนื่องจากเห็นว่าภาวะเศรษฐกิจในปี 2561 สามารถขยายตัวและปรับได้ดีขึ้นต่อเนื่องจากปี 2560 ส่งผลดีต่อภาวะเศรษฐกิจโดยรวมของประเทศในด้านการใช้จ่ายของผู้บริโภคและการลงทุนขยายตัวเพิ่มขึ้นไปด้วย

ทั้งนี้กระทรวงการคลังได้คาดการณ์การขยายการลดอัตราภาษีมูลค่าเพิ่มดังกล่าวนี้ จะทำให้ภาครัฐสูญเสียรายได้ประมาณ 258,500 ล้านบาท